**DĖL LĖŠŲ SKYRIMO**

2017 m. gruodžio 1 d. Nr. DĮV-1628

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 - 5.3 ir 5.6, papunkčiais, atsižvelgdamas į Šilalės rajono partnerystės vietos veiklos grupės pirmininkės Teresės Jankauskienės 2017 m. lapkričio 2 d. prašymą Nr. SD-78 „Dėl mugės globėjo ir lėšų skyrimo“, Bijotų bendruomenės pirmininkės Lauros Pundinienės 2017 m. lapkričio 8 d. prašymą Nr. 14 „Dėl lėšų skyrimo“, Šilalės rajono savivaldybės administracijos Pajūrio seniūnijos seniūnės Romos Veščiūnienės 2017 m. lapkričio 15 d. prašymą Nr. 7-128-(1.7) „Dėl prašymo lėšų skyrimui“, Pajūrio miestelio bendruomenės pirmininkės Stasės Sėrapinienės 2017 m. lapkričio 15 d. prašymą Nr. 8, Šilalės evangelikų liuteronų parapijos tarybos pirmininko Jono Juozapaičio 2017 m. spalio 16 d. prašymą, Lietuvos politinių kalinių ir tremtinių sąjungos Šilalės filialo tarybos pirmininkės Teresės Ūksienės 2017 m. lapkričio 10 d. prašymą, Kiokušin karatė klubo „Taurus“ viceprezidento Singaro Vytarto 2017 m. lapkričio 24 d. prašymą ir Tauragės apskrities priešgaisrinės gelbėjimo valdybos 2017 m. lapkričio 24 d. prašymą Nr. 4-590 „Dėl papildomų lėšų skyrimo projekto įvykdymui“ :

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 2 851,30 Eur:

1.1. Šilalės rajono partnerystės vietos veiklos grupei – 200,0 Eur (prisidėti prie Kalėdinės mugės organizavimo išlaidų);

1.2. Bijotų bendruomenei – 200,0 Eur (padengti organizuojamos kalėdinės edukacinės – pažintinės išvykos į Telšius autobuso nuomos išlaidas);

1.3. Pajūrio seniūnijai – 400,0 Eur (padengti organizuojamos Pajūrio „Bočių“ bendrijos renginio „Reikia turėti draugą“ draugo dienai paminėti, kuris vyko 2017 m. lapkričio 29 d. Pajūrio miestelyje, išlaidų dalį);

1.4. Pajūrio miestelio bendruomenei – 98,30 Eur (padengti vietinės rinkliavos už komunalinių atliekų surinkimą ir tvarkymą išlaidas);

1.5. Šilalės evangelikų liuteronų parapijai – 500,0 Eur (padengti evangelikų liuteronų bažnyčios organizuojamos mokslinės konferencijos, skirtos Reformacijos 500 metų jubiliejaus paminėjimui, išlaidų dalį);

1.6. Lietuvos politinių kalinių ir tremtinių sąjungos Šilalės filialo tarybai – 1 000,0 Eur (prisidėti prie knygos „Erškėčių keliu“ VI tomo išleidimo);

1.7. Tauragės sporto klubui „Taurus“ – 400,0 Eur (padengti klubo „Taurus“ Šilalės skyriaus sporto inventoriaus įsigijimo išlaidų dalį);

1.8. Tauragės apskrities priešgaisrinės gelbėjimo valdybai – 53,0 Eur (padengti Šilalės rajono viešosios tvarkos ir visuomenės priešgaisrinės apsaugos programos projekto įgyvendinimo išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus